Melanom

**Melanom** je maligni (zloćudni) tumor pigmentiranih stanica kože. To je najčešća bolest kože koja može dovesti do smrti. Može se naći i na drugim mjestima: na srednjoj očnoj ovojnici (žilnica), u živčanom sustavu, na krajnjem dijelu debelog crijeva (rektum), sluznicama itd.
Broj oboljelih od melanoma je u stalnom porastu i to je jedan od tumora s najvećom ekspanzijom u posljednje vrijeme. Godišnje povećanje broja oboljelih je 7%.

## Rasprostranjenost
Melanom se uglavnom sreće kod bijelaca, dok je kod crnaca i Azijaca rijedak.
Najučestaliji je u Australiji i zemljama s velikom količinom sunčevog zračenja. Melanomi se mogu javiti u svakom uzrastu, iako su kod male djece rijetki (uglavnom nasljedni, pogledati kromosom 1 (čovjek)).Češće se javlja kod žena nego kod muškaraca.

## Čimbenici koji dovode do melanoma

Najznačajniji činilac je ultraljubičasto zračenje*. Važan činilac je i pigmentiranost kože, odnosno tip kože. Kod tipa I (osobe svijetle bijele boje kože, zelenkaste oči, crvenkasta kosa-keltski tip) rizik je najveći, a onda slijedi tip II (svijetla boja kože, plave oči, plava kosa...).
Osobe koje imaju kserodermu pigmentozum ([[Xeroderma pigmentosum]]) često kasnije dobiju i melanom.

Melanom može nastati na svim dijelovima tijela, kako na onim koja su stalno izložena djelovanju sunca, tako i na onim koja su zaštićena npr. odjećom. Jedino jedna podgrupa melanoma - *'lentigo maligna** nastaje isključivo na stalno eksponiranim dijelovima tijela. 
Može se reći da **pojava melanoma korelira sa brojem opekotina od sunca**. Posebno je bitan broj i težina opeklina u dječjem uzrastu i mladosti. U ovom uzrastu je razmnožavanje pigmentnih stanica kože intenzivno, tako da se pod djelovanjem sunčevog zračenja može još pojačati. 
Kod 10% pacijenata postoji obiteljska predispozicija. Nasljeđivanje u ovo slučaju je autosomno-dominantno (vidi [[Kromozom 1 (čovjek)]]). Nasljedni melanomi javljaju se u nešto ranijem uzrastu.

Broj [[madež]]a je u vezi sa rizikom dobijanja melanoma. Za atipične [[madež]]e je rizik od melanoma još veći.

== Patogeneza ==

Jedan genski defekt je ustanovljen kod pacijenata na kromozomu 9, a također su identificirani defekti na kromozomu 1). Ovaj defekt je odgovoran za inicijaciju melanoma, a po utjecajem ultraljubičastog zračenja dolazi do progresije tumora.
Melanomi najčešće nastaju iz madeža i displastičnih madeža, manjim dijelom iz nepromijenjene kože.
Tok bolesti zavisi od pojave i selekcije agresivnih tumorski stanica i obrambene sposobnosti organizma.

== Klasifikacija i stadiji bolesti ==

Za prognozu bolesti važan je stupanj raširenosti tumora.



Kod prvog stadija, kad bolest još nije u poodmakloj fazi, možemo razlikovati više tipova:



U ovoj (prvoj fazi) stanice melanoma još uvek ne mogu rasti invazivno, odnosno rasti u dubinu. Uglavnom se šire horizontalno-u širinu i potrebne su godine i desetljeća da bi napali dublje slojeve (vidite kod brsina rasta u dubinu u tabeli).

Dobro diferencirani tumori se zadržavaju na granici dermisa i epidermisa, što se manifestifra kao promjena u vidu mrlje, bazalna membrana kože još nije oštećena. To su lentiginozni melanomi.
Lošije diferencirani se slabije zadržavaju na ovoj graničnoj zoni i prožimaju epidermis (površinski sloj kože) u vidi malih pjega. To su melanomi sa površinskim širenjem. U ovom slučaju glavnina tumorskih ćelija leži u graničnoj zoni, ali se javljaju i stanice koje infiltriraju epidermis.
Kod nodularnog melanoma se tumorske stanice uopće ne zadržavaju u ovoj graničnoj zoni, tako da veoma brzo napadaju okolne, dublje strukture.

== Simptomi ==
Zajedničke osobine su da su sve tumorske lezije kože nepravilnog oblika, neuređene strukture. 
* oblik: **nepravilan**, policikličan
* granice: **djelomično oštre**, delimično nisu oštre
* boja: **šarena boja**, mješavina crne, tamno smeđe, svijetlo smeđe, bijele, crvene...
* građa: promjene su sastavljene **od više dijelova, koji su i ravni i podignuti**, sekundarne promjene npr. ulceracije, perutanje... su česte.
* veličina: melanomi su veliki uglavnom **preko 5-mm**
* **površina im je gruba**

== Podvrste ==
* Lentiginozni melanom (lentigo maligna)
* Melanom s površinskim širenjem
* Nodularni melanom
* Akralni, lentiginozni melanom
* Posebni oblici

=== Lentiginozni melanom ===
Javlja se na dijelovima tela koji su izloženi suncu. To je pre-invazivna, površinska forma iz koje se kasnije može razviti invazivni lentiginizni maligni melanom. Sreće se kod starijih ljudi (najčešće u 8. i 9. desetljeću).
Promjene su u obliku mrlja na koži, veličine od nekoliko milimetara do nekoliko centimetara. Rub promjene je nepravilnog oblika, a boja tamnosmeđa do crna. Tumor je u razini kože, ne može se napipati.
Lentigo maligni melanom je kasnija, invazivana forma koja se može napipati u obliku čvorića.

Epitel je atrofičan i u bazalnom sloju su prisutne vakuolizirane stanice, sa atipijom jezgara i patološkom diobama (patološka [[mitoza]]).

Terapija je odstranjivanje promjena - ekscizija. Kad to nije moguće zbog raširenosti tumora i zdravstvenog stanja pacijenta, onda se može liječiti zračenjem i kriokirurgijom.

=== Melanom s površinskim širenjem ===
To je najčešća varijanta melanoma u početnoj fazi. Najčešće se sreće kod odraslih. Promjene su blago podignute, mogu se opipati, tamnosmeđe do crne boje. Veličina im varira od nekoliko milimetara da nekoliko centimetara. Granica lezija je **policikičnog oblika**, nepravilna ali uglavnom **oštra*'. Tumor napreduje brzo i prelazak u invazivni oblik (drugi stadij) stupa u roku od nekoliko mjeseci do nekoliko godina.
Tumorske stanice se uglavnom nalaze u graničnoj (junkcionoj) zoni između epidermisa i dermisa, djelomično iznad i ispod bazalne membrane, ali prisutna je i difuzna invazija epidermisa.

=== Nodularni melanom ===
To je najagresivnija varijanta melanoma. Tumor ne raste horizontalno, već u vertikalno - u dubinu, što brzo dovodi do invazije dubljih slojeva kože (u roku od nekoliko mjeseci). Prisutne su i brojne erozije kože i krvarenja.

=== Akralni lentiginozni melanom ===
Akre su periferni dijelovi tijela: šake, stopala, uši, nos, usne, vanjske genitalije.
Ovaj tumor sreće pretežno kod starijih osoba (preko 60 godina) i ima nešto lošiju prognozu od običnog lentiginoznog melanoma. Zahvaća najčešće šake, stopala, prste, nokte. Promjene su u obliku policikličnih, smeđih mrlja. Iz njih nastaju čvorići koji su često depigmentirani (gubitak boje).

=== Posebni oblici melanoma ===
Depigmentirani melanom
Melanom s totalnom ili parcijalnom regresijom (povlačenjem). Povlačenje tumora nastaje usljed djelovanja imunološkog sustava. Lezije su bijelo-plave boje, ispod nivoa kože, nepravilnih rubova.

Neurotropni malanom-invazija živaca.

== Metastaze ==

Melanom metastazira uglavnom preko limfnih puteva - limfogeno.
Hematogeno (putem krvi) metastaziranje je moguće, ali rjeđe.

Metastaze u limfnim čvorovima su debele, nekoliko centimetara velike i mnogobrojne. Često su limfni čvorovi međusobno srasli.

Daleke metastaze nastaju hematogeno. Najčešće lokacije su: pluća, [[koža]], [[jetra]], [[mozak]], [[bubrezi]], [[kosti]].

Satelitske (popratne) metastaze su manje metastaze oko glavnog tumora na razdaljini oko 2 centimetra.

Prelazne metastaze su metastaze oko glavnog tumora na razdaljini većoj od 2 centimetra.

Potkožne metastaze su veliki potkožni čvorovi uslijed nagomilavanja tumorskih stanica.

Difuzne metastaze - cijelo telo je zahvaćeno, sivosmeđa obojenost kože.

== Vanjske veze ==

* [http://www.nlm.nih.gov/medlineplus/melanoma.html Medlajn: melanomi]
* [http://melanoma.blogsome.com/ Skin imaging methods for melanoma diagnosis] 
* [http://de.wikipedia.org/wiki/Lentigo_maligna Photo: Lentigo Maligna Glans]

== Literatura ==

* Fritsch *Dermatologie und Venerologie'', Springer  Springer Verlag Berlin Heidelberg New York